PAUn jäsenristeily 8.-9.2.2025 Helsinki -Tallinna -Helsinki

**Nyt kaikki joukolla mukaan PAUn ihka ensimmäiselle 22 h jäsenristeilylle!**

Risteily järjestetään helmikuussa Tallinkin Victoria I laivalla. Laiva lähtee: Länsiterminaali 2, Tyynenmerenkatu 14, 00180 Helsinki, lauantaina 8.2 klo 18.35. Lähtöselvitys (lippujen jako) aukeaa kaksi tuntia aiemmin ja laivaan nousu alkaa 17.45, paikalla on hyvä olla riittävän ajoissa. Tallinnaan saavumme klo 22, D-terminaaliin.

Konferenssikannella on PAU piste, josta saat informaatiota ja rekvisiittaa risteilyä varten.

Sunnuntaina 9.2.2025 on mahdollisuus maissa käyntiin Tallinnassa klo 8–12.

PAU on varannut sunnuntaille kokoustilan (280) hlö klo 12.00 alkaen, tule kuulemaan viimeisimmät liiton ja postialan kuulumiset puheenjohtaja Heidi Niemisen ajankohtaiskatsauksessa ja tule kysymään mieltä askarruttavia kysymyksiä konferenssikannelle.

Laiva palaa sunnuntaina Helsinkiin aikataulun mukaan klo 16.

Ilmoittautumiset viimeistään 6.1.2025, paikkoja on rajoitetusti.

Olemme varanneet 150 kpl A-luokan 1–2 hengen hyttejä, 10 kpl A-Premium1-2 hengen hyttejä (parivuode) ja 100 kpl B-luokan1-2 hengen hyttejä.

Olemme varanneet risteilyyn ruokailut Grand Buffetista, menomatkalla päivällinen klo 20.45 sis. ruokajuomat ja sunnuntaina meriaamiainen klo 7 alkaen ja lounas klo 14.15 sis. ruokajuomat. Buffettien myöhemmät kattaukset on varattu kokonaan meille max 400 hlö, lisäpaikat saadaan aiemmasta kattauksesta, niin kauan kuin tilaa riittää. Kannattaa siis ilmoittautua mahdollisimman pikaisesti. Pöytävaraus on lunastettava ravintolasta viimeistään 15 min kattauksen alkamisesta.

Risteilyn omavastuu hinta ruokailuineen, kaksi henkilöä hytissä, on jäsenille

B- luokan hytissä, 90 € hlö. (ei jäsenille 130 €)

A-luokan hytissä, 100 € hlö. (ei jäsenille 140 €)

A-premium hytissä, 105 € hlö. (ei jäsenille 145 €)

Toivomme ammattiosastoilta tukea jäsenille, jotta risteilylle olisi mahdollisimman monella mahdollisuus osallistua.

Ilmoittakaa osaston päättämästä tuesta allekirjoittaneelle, mahdollisimman pian, jotta voimme tiedottaa asiasta myös PAUn kotisivuilla ja vastata meille tuleviin tiedusteluihin oikein.

Toivomme että ammattiosastot keräävät osallistujien nimilistat, joissa on syntymäaika ja mahdollinen Club One jäsennumero. Excel-kaavake tietojen keräämiseen ohessa, sähköpostin toisena liitteenä. Merkitkää taulukkoon ammattiosaston numero, näin osaamme kohdentaa matkaajat oikeaan osastoon.

Toivomme, että osastot toimittavat ilmoittautuneiden tiedot marraskuun lopulta alkaen kahden viikon välein (matkan peruutusehtojen vuoksi) jarmo.tuominen@pau.fi otsikolla Jäsenristeily 2025.

Myös liiton toimistolla otetaan ilmoittautumisia vastaan, ja tiedotamme ammattiosastoja osallistuvien jäsenten määrästä.

**Matkan omavastuuosuus, esim. A-hytti 100 € - osaston tuki, maksetaan 6.1.2025 mennessä, maksun saaja Posti- ja logistiikka-alan unioni PAU ry, tilinumero FI66 5541 2810 0001 59, viestiksi Jäsenristeily ja matkustajan nimi tai nimet, jos maksetaan useammasta henkilöstä.**

Risteily edellyttää joko passia tai v 1999 jälkeen hankittua poliisin myöntämää virallista henkilöllisyystodistusta mukaan matkalle.

Ay terveisin

Jarmo Tuominen Juha Jaatinen

Työehto- ja järjestöasiantuntija Koulutus- ja järjestötoimitsija
jarmo.tuominen@pau.fi juha.jaatinen@pau.fi
puh. 040 315 4401 puh. 050 302 8466